**Takácsi Község Polgármesterétől**

**8541 Takácsi, Petőfi u. 1.**

**Pápakörnyéki Önkormányzatok Feladatellátó Társulás**

**Tag Önkormányzata**

**polgármesterei**

**részére**

**Székhelyükön**

**Tisztelet Polgármester Asszony/Úr!**

Elöljáróban kérem, engedje meg, hogy gratuláljak Önnek a 2014. október 12-i polgármester választáson elért sikeréhez.

A Pápakörnyéki Önkormányzatok Feladatellátó Társulás Szervezeti és Működési Szabályzata III. fejezet 1.1. pontja rendelkezik arról, hogy a Társulási Tanács alakuló ülését a székhely település önkormányzatának polgármestere hívja össze és vezeti az elnök megválasztásáig.

Tekintettel arra, hogy a települési önkormányzatok képviselő-testületei 2014. október 27-ig tartják meg alakuló ülésüket, a Társulási Tanács alakuló ülését november 6-ára tervezem összehívni.

A Szervezeti és Működési Szabályzat III. fejezet 1.1. 2. és 3. pontja az alakuló ülés kapcsán következő rendelkezéseket tartalmazza:

„2. A Tanács az alakuló ülésén titkos szavazással tagjai sorából elnököt választ, az elnök helyettesítésére, munkájának segítésére elnökhelyettest választhat, meghatározza a helyettesítés rendjét. A titkos szavazás lebonyolításához a levezető elnök javaslatára a Tanács 3 fős szavazatszámláló bizottságot választ saját tagjai közül.

3. A Tanács alakuló ülésén pénzügyi bizottságot választ. A bizottság elnökére és tagjaira a Tanács tagjai tesznek javaslatot. „

Takácsi község polgármesteri tisztségét társadalmi megbízatásban látom el, így a Társulás napi ügyeinek irányítását nem tudnám megfelelő hatékonysággal végezni, ezért polgármesterként nem indulok az elnöki tisztségért.

Polgármesterként erre a tisztségre Varga Pétert Vaszar község polgármesterét javaslom.

Javaslatom indoka, hogy Varga Péter polgármester úr a Társulás elnökhelyettese volt az elmúlt két évben, így megfelelő rálátása van annak belső működésére, jelenleg az átmeneti időszakban is ő viszi a napi ügyeket, illetve a GEMARA SK Vidékfejlesztési Egyesület elnökeként, vezetőként széleskörű ismertsége van.

A Társulási Tanács alakuló ülésén feladatom az elnök megválasztásáig tart.

Ennek megfelelő előkészítése érdekében szeretném kérni, hogy abban az esetben, ha az elnöki tisztségre javaslat érkezik, akkor a javasolt polgármester szerezze be:

- önkormányzatának képviselő-testülete nyilatkozata arra vonatkozóan, hogy a székhely önkormányzati feladatokat vállalja,

- valamint az elnöki tisztségre javasolt polgármester önkormányzati hivatalának összes fenntartó képviselő-testülete nyilatkozatát arra vonatkozóan, hogy a munkaszervezeti feladatok ellátásához hozzájárul. (ez utóbbi alól kivétel a jelenlegi munkaszervezeti feladatok ellátásában részt vevő önkormányzatok, mivel erre vonatkozóan korábban már nyilatkoztak.)

Az elnök megválasztását követően a soron következő ülésen módosítani kell a Társulási Megállapodást, amit a tag önkormányzatok képviselő-testületei hagynak jóvá. Szeretném elkerülni, hogy annak átvezetésére azért ne kerüljön sor, mert a feladatellátásban érintett önkormányzat ahhoz előzetesen nem járult hozzá.

A Társulás Szervezeti és Működési Szabályzata alapján a várom a további javaslatokat a társulás elnöke, elnökhelyettese, valamint a pénzügyi bizottság elnöke és tagjai személyére, levélben a 8541 Takácsi, Petőfi u 1. címre 2014. november 4-ig, de fentiek figyelembe vételével a tisztségviselők személyére természetesen a Tanács ülésén is lehet javaslatot tenni.

Takácsi, 2014. október 22.

**Üdvözlettel:**

**Vajda György**

**polgármester**